ПРОЕКТ

на

НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА УСЛОВИЯТА И РЕДА ЗА СЪСТАВЯНЕ НА БЮДЖЕТНА ПРОГНОЗА ЗА МЕСТНИ ДЕЙНОСТИ ЗА СЛЕДВАЩИТЕ ТРИ ГОДИНИ, ЗА СЪСТАВЯНЕ, ПРИЕМАНЕ, ИЗПЪЛНЕНИЕ И ОТЧИТАНЕ НА ОБЩИНСКИЯ БЮДЖЕТ (Приета с Решение № 1 от 30.01.2014г., изм. и доп. с Решение № 53от 08.07.2016г. на Общински съвет - Хитрино)

§ 1. Чл. 2,създава се нова ал. 6 , както следва:

„(3) Общинският съвет по предложение на кмета на общината приема и изменя годишния бюджет на общината, включително и показателите по чл. 45, ал. 1, т. 2 от Закона за публичните финанси за кметствата и населените места с кметски наместници, с изключение на тези, които са определени като второстепенни разпоредители с бюджет по реда на чл. 11, ал. 10 от Закона за публичните финанси, осъществява контрол и приема отчета за изпълнението му при условията на настоящата наредба."

§ 2. В Чл. 17 се създава нова алинея 2 със следния текст:

(3) За определяне на разходите на кметствата и населените места с кметски наместници за една бюджетна година се използват следните обективни критерии:

1. Брой население в кметството или населеното място с кметски наместник с постоянен адрес;
2. Брой заети лица в администрацията на кметството или населеното място с кметски наместник;

3. Площ на кметството или населеното място с кметски наместник;

1. Дължина на уличната мрежа в кметството или населеното място с кметски наместник;
2. Обща годишна консумация на електроенергия за улично осветление в кметството или населеното място с кметски наместник;
3. Наличие на читалище, детска градина и/или училище в кметството или населеното място кметството или населеното място с кметски наместник;
4. Финансово-счетоводните данни за кметството или населеното място с кметски наместници през предходната бюджетна година.

§ 3. През 2021 г. срокът по чл. 23, ал. 4 от Наредбата за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на общинския бюджет за внасянето от кмета в общинския съвет на окончателния проект на бюджета на общината, индикативния годишен разчет за сметките за средства от Европейския съюз и прогнозите по чл. 82, ал. 3 от Закона за публичните финанси се удължава с 25 работни дни.

§. 4. Наредбата за изменение и допълнение на Наредбата за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на общинския бюджет е приета с Решение

№ , взето с протокол № от г. и влиза в сила в деня на

приемането й.

МОТИВИ

Причини, налагащи изменение и допълнение на наредбата:

Със Закона за изменение и допълнение на Закона за местното самоуправление и местната администрация (ДВ, бр. 107 от 2020 г.) са извършени промени, които целят усъвършенстване на действащата нормативна уредба, касаеща правомощията на общинските съвети, кметовете на общини, кметовете на кметства и кметските наместници по съставянето и изпълнението на общинските бюджети.

Направени са следните промени:

1. Въвежда се задължение на общинския съвет при приемане на бюджета на общината да одобрява разходи по определени показатели на кметствата и населените места с кметски наместници в рамките на общия бюджет на общината.
2. Въвежда се задължение на кмета на общината при изпълнението на бюджета да осигурява своевременно през годината одобрените разходи по бюджетите на кметствата и населените места с кметски наместници.
3. Създава се възможност когато се финансират обекти на територията на кметствата и възложител е кметът на общината, кметовете на кметства, кметските наместници или оправомощени от тях лица да участват в комисиите по чл. 103 от Закона за обществените поръчки, в комисиите за въвеждане в експлоатация на строежите, както и при съставяне на актове и протоколи по време на строителството.
4. Общинският съвет е задължен в Наредбата за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на общинския бюджет да определи обективни критерии, по които ще се определята показателите по за разходи по чл. 45, ал. 1, т. 2, букви „а" - „д" от Закона за публичните финанси.

С промените в ЗМСМА се цели да се осигури по-голяма финансова самостоятелност на кметствата и населените места с кметски наместници и се засилва личната отговорност на кметовете на кметства и кметските наместници при разходване на одобрените по бюджета разходи на общината.

Цели:

С направените изменения и допълнения на действащата към момента Наредба за условията и реда за съставяне на бюджетна прогноза за местните дейности за следващите три години, за съставяне, приемане, изпълнение и отчитане на общинския бюджета, се цели синхронизиране на направените изменения и допълнения на Закона за местното самоуправление и местната администрация.

Финансови средства, необходими за прилагането на наредбата:

За приемането и прилагането на Наредба не са необходими допълнителни финансови средства.

Очаквани резултати:

Очакваните резултати след изменението на Наредбата са актуализиране на нормативната уредба, свързана със съставянето, изпълнение и отчитане на общинския бюджет в частта му, касаеща кметствата и населените места с кметски наместници.

Анализ за съответствие с правото на Европейския съюз:

Предложените промени се отнасят до уреждане на взаимоотношения, касаещи функции на ораните на местната власт и местното самоуправление, и не предполагат изготвянето на анализ за съответствието с правото на Европейския съюз.

На основание чл. 26, ал. 4, изр. второ Закона за нормативните актове се определя срок от 14 дни, считано от публикуването му, за обществено обсъждане на Проекта за Наредба за изменение и допълнение на Наредбата за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на общинския бюджет.

Мотивите съкратения срок са следните:

Законът за изменение и допълнение на Закона за местното самоуправление и местната администрация е публикуван на 18 декември 2020 г. в ДВ, бр. 107 от 2020 г. и е влязъл в сила на 22 декември 2020 г. Промените в Наредбата за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на общинския бюджет трябва да се извършат преди изработването и приемането на Бюджета на Община Хитрино за 2021 година.